Rune Nøstvik

Rune Nøstvik (født 1966) er en norsk journalist, forfatter og sikkerhetsrådgiver. Han har siden 2020 arbeidet som sikkerhetsrådgiver i Advansia.

Nøstvik er født og oppvokst i Rana kommune i Nordland. Han flyttet til Oslo i 1988. Han er utdannet journalist ved Høgskolen i Volda.

Han har arbeidet i Securitas og tjenestegjort tre kontingenter i Norbatt, den norske delen av UNIFIL i sørlige Libanon. Siden arbeidet han en tid som frilansjournalist. Deretter var han ansatt i Asker og Bærums Budstikke, VG Nett og NRK. Sistnevnte i åtte år som journalist, vaktsjef og redaksjonssjef. Han jobbet deretter åtte år som informasjonsdirektør i Næringslivets Hovedorganisasjon (NHO). Fra 2016 til 2018 drev han sitt eget selskap innen krise, beredskap og reisesikkerhet.

Nøstvik ga i 2010 ut romanthrilleren Aksjonen på Gyldendal forlag.

 Referanser 

Kategori:Norske journalister
Kategori:Norske forfattere
Kategori:NRK-journalister
Kategori:Personer fra Rana kommune